Ghazal in Qawwali Style -by Aziz Ahmad Khan Warsi
Channel: Syed Wajid
Date: 2021-05-02

Haadse humse gale mil ke pasheman hon ge
Hum bahar daur hareef-e gham-e dauran hon ge

Saari dunya tu na khaye gi tabassum ka fareib
Kuch tu andaz shanaas-e gham-e pinhan hon ge

Rukh hawaaon ka badalta thaa kabhi jin ke liye
Kaya khabar thee woh safeeney tah-e taufaan hon ge

Tapne de aur zara aatish-e gham mein dil ko
Jitne jauhar hein bayak waqt numayan hon ge

Aap zulfon ko sanwaarein ke pareeshan rakhein
Honey waley tu beharhaal pareeshan hon ge

Gham murattib ho tu sanjeedgi aajaati hei
Warna dunya mein kai chaak gareeban hon ge

Aauj hum ehl-e wafa thehrey hamara kaya hei
Aap ko mashq-e jafaa kum hei pasheeman hon ge

(Aauj)

- - - - - - - -